አድዋ የሁሉም አፍሪካውያን ኩራት ነው- ፕሬዝዳንት ኡሁሩ ኬንያታ
በኢትዮጵያ ይፋዊ የስራ ጉብኝት እያደረጉ የሚገኙት የኬኒያው ፕሬዝዳንት ኡሁሩ ኬንያታ አድዋ የሁሉም አፍሪካውያን ኩራት መሆኑን ዛሬ በአርባምንጭ ከተማ በሰጡት ጋዜጣዊ መግለጫ ገልፀዋል፡፡ኢትዮጵያ የአፍሪካ ህብረት ዋና መቀመጫ እንድትሆን ካደረጓት ምክንያቶች ውስጥ የአድዋ ድል አንዱና ዋነኛው ምክንያት እንደሆነም ፕሬዝዳንቱ ተናግረዋል ፡፡ጠቅላይ ሚንስትር ዶክተር አብይ አህመድም በበኩላቸው አድዋ የሁሉም ጥቁር ህዝቦች ድል መሆኑን አንስተው ድሉ አገራዊ አንድነትን ከማጠናከሩም ባሻገር ለቀጠናው ትስስር ከፍተኛ ሚና እንደሚኖረው አንስተዋል፡፡ጠቅላይ ሚኒስትር ዶክተር አብይና የኬኒያው ፕሬዘዳንት ኡሁሩ ኬንያታ የደብረብርሃን እንዱስትሪ ፓርክን ዛሬ ይመርቃሉ ተብሎ ይጠበቃል። (ኢቢሲ)